NaiveNeuron/SloPal huggingface dataset:
Kollár, Boris, predseda NR SR (2022-02-25):
Ďakujem. Rovnako aj ja sa pridávam a chcem poďakovať všetkým poslancom, ktorí za toto zahlasovali, za podporu. Teraz vystúpi s faktickými poznámkami sedem poslancov. Vystúpi pán poslanec Kotleba, Vašečka, Taraba, Kollár Miroslav, Vaľová, Svrček, Susko. S prvým, s prvou faktickou poznámkou vystúpi pán Marian Kotleba. Nech sa páči, máte slovo.
Podmanický, Ján, poslanec NR SR (2014-01-30):
Ďakujem za slovo, vážená pani podpredsedníčka. Chcem oznámiť členom sociálneho výbore, že zvolávam zasadnutie výboru o 12.00 hodine do zasadačky výboru, pozvánka bola doručená aj písomne, ale pre istotu ešte túto informáciu chcem odovzdať. Ďakujem pekne.
Ďurica, Ondrej, poslanec NR SR (2021-05-28):
Ďakujem za slovo. Pán kolega Viskupič, ja vám chcem takisto poďakovať. Nie preto, lebo ste súčasťou koalície a my ako opozícia sa tešíme z toho, že sa tu dejú takéto, takéto nejaké roztržky medzi vami, to nie je, nie je dôvod, prečo vám chcem poďakovať. Ja vám chcem poďakovať preto, lebo na vašom prípade a na vašom konkrétnom príklade, tak ako ho tu vidíme a vnímame po všetkom tom, čo tu odznelo, som jednoducho pochopil, ako, ako funguje Igor Matovič, či už bol v pozícii a vo funkcii predsedu vlády, alebo je dnes ministrom financií. To je človek, ktorý jednoducho nepripustí zrejme iný názor, a či je odborný, alebo je neodborný, je to zrejme jedno, proste tam je asi nejaká osobnostná prekážka, ktorá mu bráni vypočuť si, vypočuť si názor a nejakým spôsobom ho prijať, akceptovať. A chápem aj kolegov, ktorí súhlasia slepo s tým, čo tu predkladá minister financií, len presne je to o tej zodpovednosti, je to o tom, či sa budete môcť ľuďom, ale aj sám sebe do zrkadla pozrieť, a jednoducho či si ustojíte ten svoj názor a to svoje presvedčenie, ja vám v tomto chcem držať palce. A, pán kolega, ja vás vnímam a teraz naozaj mňa nezaujímajú čísla ani, ani nejak hlbšie tá problematika, ktorá sa tu preberá, pretože na to sú tu iní odborníci a ľudia, ktorí do toho majú čo povedať, ale ja vás vnímam skutočne po viac ako roku v parlamente ako jedného veľkého dobráka a človeka, ktorý je maximálne ústretový či už v pozícii predsedu výboru, alebo, alebo pri rokovaniach, alebo jednaní s opozičnými alebo s koaličnými partnermi. Takže v tomto zmysle vám držím palce a zachovajte si to svoje presvedčenie a neustúpte, pretože jednáte proste s nebezpečným človekom, ktorý neakceptuje iný názor, akceptuje len to, čo si vymyslí, ale tak aj skončil v jednej funkcii, tak skončí aj v druhej. Ďakujem pekne.
Hlina, Alojz, poslanec NR SR (2014-01-31):
Ďakujem veľmi pekne. Najskôr sa nám treba pri tomto zákone, by som to povedal, že parametricky nastaviť, respektíve, ako by to povedal pán Kažimír, nakalibrovať. A pri kalibrácii tohto zákona treba povedať – a treba to povedať dôrazne ‒, SMER odčiňuje svoje hriechy, SMER odčiňuje svoje hriechy, ktoré spôsobil a spôsobili ho ich konkrétni ľudia, nominanti, ktorí mimochodom ešte stále vo svojich funkciách sú. Ja budem veľmi pozorne sledovať túto debatu, budeme aj cizelovať, budeme hľadať správne riešenia, ale toto je základná kalibrácia celého tohto problému. SMER odčiňuje svoje hriechy. SMER neprišiel s ničím, že chce pomôcť, on prišiel s tým, k čomu sme ho dokopali, k čomu ho dokopala Európska únia, k čomu ho dokopali ľudia. To je celé. Odčiňujete svoje hriechy a ešte budete musieť zaplatiť, ešte budete musieť zaplatiť za to, čo ste spôsobili. A minimálna cena bude Burian. To, že vaša podpredsedníčka flámuje s úžerníkmi po nociach, je jedna vec, to si zvážte vy politicky, ale minimálne budete musieť zaplatiť Burianom za to, čo ste spôsobili, pokiaľ sa chcete ľuďom pozerať do tváre. Pokiaľ chce premiér Fico kandidovať a chce sa ľuďom chodiť pozerať do tváre, lebo ja ho budem prenasledovať na tom jeho stretnutí s ľuďmi a tam sa ho budem pýtať: Akú cenu zaplatia za tie osudy, ktoré spôsobili, ktoré spôsobili tieto zákony, ktoré Burian adminoval, Počiatek adminoval? Vážení, odčiňujete svoje hriechy, ešte budete musieť zaplatiť a upozorňujem premiéra, že kde pôjde pred ľudí, tak budem, pokiaľ ma pustíte cez bránu a nevyhodíte, ale som zvedavý ako, tak sa ho budem pýtať: Dokedy budete držať chrbát Burianovi?
Pellegrini, Peter, predseda NR SR (2023-11-21):
Vážené panie poslankyne, vážení páni poslanci, chcem vás poprosiť, aby ste zaujali miesto v rokovacej sále, budeme pokračovať. Zároveň vás prosím všetkých, aby ste si overili, či ste prihlásení do nášho informačného systému pod svojím menom, aby bola garantovaná funkčnosť vášho hlasovacieho zariadenia. V prípade, že by u niekoho sa mal vyskytnúť nejaký technický problém, tak mi, prosím, signalizujte vopred, aby sme zjednali nápravu ešte pred tým, ako začneme hlasovať. (Zaznievanie gongu.) Pýtam sa medzitým, či je záujem o vystúpenie zástupcov poslaneckých klubov po porade. Tak sa, prosím, prihláste procedurálnym návrhom. Ďakujem pekne. Ako prvý, pán predseda poslaneckého klubu SaS, pán poslanec Gröhling.
Laurenčík, Milan, podpredseda NR SR (2021-09-29):
Ďakujem. Na vaše vystúpenie evidujem jednu faktickú poznámku. Končím možnosť prihlásiť sa. S faktickou poznámkou teraz vystúpi pán poslanec Štefan Kuffa, nech sa páči.
Kollár, Boris, predseda NR SR (2021-02-05):
Ja by som reagoval na pána poslanca Suju. Bohužiaľ, vláda nemôže rozhodovať o súkromných privátnych televíznych staniciach a nemôže im nakázať, čo by mali vysielať. Máte pravdu, ja sa s vami stotožňujem, je to katastrofa, pustíte si to, vražda, vykoľajenie, pád a potom ideme COVID, COVID, COVID a ja vidím tú paličku v tom nose snáď už miliónkrát a šťuchajú do toho nosa celých 15 minút počas celých správ. Áno, tí ľudia musia byť už z toho naozaj na nervy, frustrovaní, ja neviem, ja už by som to aj zakázal zákonom, prepáčte. Takže s týmto súhlasím. Ďalej, Janka, ďakujem za podporu tohto, tohto návrhu. Ja, samozrejme, teraz sa to až tak nedotkne toho rozpočtu, jedine pri tých deťoch. Dotkne sa to až, keď budeme robiť budúcoročný rozpočet. A, samozrejme, ja tiež by som nebol rád, keby tieto, táto možnosť pre týchto dôchodcov bola čerpaná znížením alebo na úkor napríklad nejakých onkopacientov. To rozhodne s tým by som nesúhlasil. Takže v tomto určite budeme mať spoločnú reč. Na záver by som ešte chcel poďakovať všetkým tým, ktorí tento návrh zákona, samozrejme, podporia. Ďakujem.
Kollár, Boris, predseda NR SR (2023-05-09):
Prosím, prezentujme sa a hlasujeme. Výbory. (Hlasovanie.) Prítomných 142, za 77, 20 proti, 44 sa zdržalo, 1 nehlasoval. Konštatujem, že sme tento návrh schválili. Pokračujeme v hlasovaní o bode 59 schváleného programu, ktorým je druhé čítanie o návrhu poslancov Pellegriniho, Sakovej, Tomáša, Rašiho, Šutaj Eštoka na vydanie zákona, ktorým sa dopĺňa školský zákon a ktorým sa mení a dopĺňa zákon č. 571/2009 Z. z. o rodičovskom príspevku, je to tlač 1482. Spoločným spravodajcom je člen výboru pre vzdelávanie, vedu, mládež a šport pán poslanec Augustín Hambálek. Prosím ho, aby hlasovanie uvádzal. [Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Erika Tomáša, Richarda Rašiho a Matúša Šutaj Eštoka na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 1482.]
Laurenčík, Milan, podpredseda NR SR (2021-05-12):
Ďakujem, pán poslanec, na vaše vystúpenie evidujem dve faktické poznámky. Uzatváram možnosť prihlásiť sa s faktickou poznámkou. Ako prvá vystúpi pani poslankyňa Vladimíra Marcinková. Nech sa páči.
P. Hrušovský, podpredseda NR SR: (2002-06-20):
Dávam slovo poverenému spravodajcovi gestorského výboru poslancovi Muránskemu a prosím ho, aby informoval Národnú radu o výsledku prerokúvania návrhu vo výboroch, ako aj o odporúčaní a stanovisku gestorského výboru. Pán poslanec Muránsky.
R. Rafaj, poslanec: (2007-11-28):
Chcem vám len pripomenúť, pán poslanec, že na roky 2007, 2008, 2009 vy ste to rozpočtovali s tým, že do Štátneho fondu pôjde ročne mínus 500 mil. aj preto, lebo tento fond bude samofinancovateľný z poskytnutých úverov úložiek a tak ďalej a tak ďalej. Čiže je to pozitívum. A čudujem sa, že je to v rámci aj vašej filozofie, aby sme uvoľňovali zdroje na iné aktivity, a tento fond má veľmi dobrú kondíciu. Ale čo je podstatné? Tu je podstatné, ako bude uspokojené obyvateľstvo, a teda žiadatelia. A podľa aj súčasného stavu všetci žiadatelia o príspevok zo Štátneho fondu rozvoja bývania boli uspokojení, a to aj z toho dôvodu, že kým v roku 2005 na obnovu bytovej budovy bola úroková sadzba 2,7 %, v súčasnosti je to 1 %. Čiže, povedzme, o 270 % sme uľahčili žiadateľom finančnú záťaž. A podpora nie je už len na 8 000 Sk na meter štvorcový, ale je to 12 000. A takto by sme mohli pokračovať ďalej. A dúfam, že si to vysvetlíme potom pri rozprave. A na protipovodňové opatrenia, veď tu takisto táto vláda a ministerstvo sanuje len záťaže z minulosti, ktoré neboli sanované. Takže neviem, či kritizujete bývalé vedenie ministerstva životného... (Vystúpenie prerušené časomierou.)
Pado, Martin, poslanec NR SR (2010-08-10):
Ďakujem pekne za slovo, pán predsedajúci. Pán poslanec, ja som vás počúval vcelku pozorne, a tak mám len také tri krátke pripomienky k tomu, čo ste hovorili, hlavne k tej prvej časti. Na rozdiel od vašich straníckych kolegov, pán poslanec, vy ste našli konkrétne veci v programovom vyhlásení vlády. Hovorili ste teda o časti vnútra a narátali ste ich tam 66, takže si myslím, že je to „okej“, ako začal predseda Sulík. Mám taký pocit, že je to okej. A hovorili ste o Železničnej polícii a o Úrade hraničnej a cudzineckej polície, no, viete, ja som podporoval začlenenie Železničnej polície pod vnútro a pokračovanie v tom považujem za úplne zmysluplné a racionálne ukončenie celého procesu. Budete mať možnosť aj s vašimi kolegami tie záväzky posudzovať, kontrolovať a na záver aj vyhodnotiť. A na okraj a tak na záver celkom, pán poslanec, vy ste boli štyri roky minister vnútra a prvý muž Ficovej vlády, ak nepočítam pána Fica. Takže ste mali stotisíc možností, aby ste dokázali všetky tie tvrdenia o porušení zákona, o ktorých hovoríte celé tie roky. A keď sa to nepodarilo ani vám, ani vášmu predsedovi vlády v spolupráci s prezidentkou Švajčiarskej konfederácie, potom je to zrejme len v rovine nejakých táranín a rečí neutíchajúcich a stále zaujímavých pre médiá, pre verejnosť. A úplne na záver, pán poslanec, čo poviete na tých 30 až 40 mil. korún vďaka hlave pána predsedu Fica pre SMER – SD?
Hrušovský, Pavol, predseda NR SR (2011-12-13):
Pán poslanec Raši.
Grendel, Gábor, podpredseda NR SR (2020-12-10):
Ďakujem, pán poslanec. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? (Reakcia spravodajcu.) Áno. Takže pán spravodajca ešte vystúpi so záverečným slovom. Nech sa páči.
V. Veteška, podpredseda NR SR: (2005-10-26):
(Hlasovanie.) Prítomných 101, za 79, proti 2, zdržali sa 17, nehlasovali 3. Konštatujem, že Národná rada sa uzniesla, že tento návrh zákona prerokuje v druhom čítaní. Teraz budeme hlasovať o pridelenie na prerokovanie výborom a lehoty na prerokovanie.
Blanár, Juraj, poslanec NR SR (2011-05-18):
Vážený pán podpredseda, kolega pán Hrušovský, ako ja si ťa vážim, lebo v mnohých situáciách si zastával principiálne stanovisko a očakával som, že teraz aj ako právnik sa postavíš k veci naozaj zodpovedne. Ale že sa uchýliš na záver svojej reči k tomu, že svojho mladšieho kolegu dostaneš do pozície, že je nevzdelanejší, ako si ty, tak to ma naozaj trošku zamrzelo a hanbím sa za to, že práve som mohol byť takým svedkom práve takéhoto vystúpenia. To, že obhajujete to, že to už je v druhom čítaní a že sme sa mali ohlásiť skôr, je tak chabé ako obhajovanie toho, že ste vyradili ďalšie štyri zákony, o ktorých môžeme diskutovať, či sú v tej istej veci, alebo nie sú v tej istej veci. Dôležité je, že raz vám nález alebo rozhodnutie ústavnoprávneho výboru vyhovuje a raz nie. Toto je na tom to trápne a politické rozhodnutie, ktorému ste sa prepožičali, pán podpredseda, to ma naozaj mrzí. Bez ohľadu na to, či je to v druhom čítaní, alebo prvom čítaní, ste mali zastávať predovšetkým právne hľadisko, v ktorom – ako ste sám povedali – ste veľký odborník, lebo tu už sedíte pomaly 20 rokov. Dôležité je, predovšetkým, dámy a páni z koalície, že to, čo ste tu predviedli a predvádzate, je obyčajné valcovanie demokracie a porušovanie zákonov tak, ako vám to vyhovuje. A môžete to ospravedlňovať minulosťou akokoľvek, ak ste takí spravodliví, transparentní a neviem, ešte aké prívlastky používate, tak to ukážte. Ale nie tým, že to budete ospravedlňovať chybami, ktoré sa možno stali v minulosti. To je podľa môjho názoru obyčajná slabosť, nič iné.
J. Liška, poslanec: (2003-06-18):
Z. Martináková, podpredsedníčka NR SR: Prosím, prezentujme sa a hlasujme. (Hlasovanie.) Prítomných 115 poslancov, za návrh hlasovali 3, proti 104 poslancov, zdržalo sa 7 poslancov, nehlasoval 1. Konštatujem, že sme tento návrh neschválili.
Zmajkovičová, Renáta, podpredsedníčka NR SR (2013-09-10):
Ďalší v rozprave vystúpi pán poslanec Kadúc. Poprosím, kolegyne, kolegovia, ktorí sú v rokovacej sále, aby počúvali rečníkov, alebo debatovali mimo rokovaciu sálu. Ďakujem.
Galko, Ľubomír, poslanec NR SR (2024-01-24):
Ďakujem pekne. No zaznelo v tomto vystúpení viacero zaujímavých myšlienok, jedna zhruba takáto: „Hranice myslenia ovplyvňujú hranice sveta, v ktorom žijeme a existujeme.“ Myslím si, že táto veta dokonale vystihuje to, o čom sa tu bavíme. Totižto ak sa hlavní predstavitelia tejto koalície podvodníkov a klamárov pohybujú vo svete zločinu, je jasné, že ich myslenie pri návrhu a presadzovaní a odhlasovaní akejkoľvek legislatívy ovplyvňujú hranice zločinu. Tento návrh zákona, ktorý môžeme v pracovnom slo... pracovným slovníkom nazvať aj „Vitaj, organizovaný zločin,“ to explicitne potvrdzuje. Druhá vec, ktorá ma zaujala, bolo to, ako pani kolegyňa vystupujúca bola podstatnú časť svojho vystúpenia otočená ku koaličným poslancom, teda ku všetkým trom, čo tu boli, aby som bol presnejší, a snažila sa na nich apelovať filozofickými myšlienkami. To vám poviem, teda že to, to bol pohľad, lebo jeden na ňu pozeral, že čo to hovorí, takým tupým pohľadom ako vyoraná myš – ani obraz, ani zvuk. Druhý podriemkával a tretí za ten čas vypozeral... vypozoreal... vypozeral všetky rohy parlamentnej sály, pričom teda aspoň uňho to vyzeralo, že mu je to nepríjemné, že musí podporiť a odhlasovať takúto nehoráznosť, lebo o tom to je. Koaličná mlčiaca väčšina nechce, ona musí. A odhlasuje to, čo dostane prikázané. Títo poslanci sú nesvojprávni a to treba otvorene povedať a netreba ich za to ľutovať, práve naopak. Keď sa pod toto svinstvo podpíšu, treba ich pomenovať, treba zverejniť ich osobné údaje... (Prerušenie vystúpenia časomerom.)
Grendel, Gábor, podpredseda NR SR (2021-05-13):
Poprosím o pokoj v rokovacej sále.
Poliačik, Martin, poslanec NR SR (2014-11-09):
Ďakujem za pripomienky, budem reagovať hlavne na pána Mamojku a na pána Halúza. Pán Mamojka, ale z toho, čo viem, tak vlastnícku štruktúru alebo respektíve vlastníkov akejkoľvek aj akciovej spoločnosti na Slovensku dopátrať vieme. Aj v Európskej únii sa dopátrať vieme, ale napríklad k firme na Belize sa dopátrať nevieme. Tak možnože potom mi viete vysvetliť, že v čom je ten rozdiel medzi takýmito dvoma právnickými osobami, lebo podľa mňa jedna z nich je kóšer, čo je napríklad akákoľvek akciovka na Slovensku, ale firma, kde neexistuje spôsob, ako sa dopátrať k tomu, kto ju vlastní, lebo je napríklad na Belize a ten vlastník je anonymný, kóšer nie je. Ja verím tomu, že tie, že schopnosti obchodovať majú byť rovnocenné, takéto dve právnické osoby, ale myslím si, že štát by mal mať možnosť vyžadovať informáciu, kto za touto firmou stojí. To je prvá vec. A čo sa týka pána Halúza, ja by som veľmi rád veril, ako hovoril Boris Susko, tiež je to fikcia, že iba na základe podozrení by premiér Robert Fico hneď odvolal ministerku zdravotníctva. Ale už máme dostatočne dlhú históriu jeho rozhodnutí, kde boli oveľa jasnejšie prípady a ministri ostali na svojich stoličkách. Takže môj odhad je, že v momente, keď sa na to pozrel, tak mu bolo to porovnanie jasné a zistil, že tam je prúser, a možnože vie ešte aj o nejakých ďalších. Inak by ministerka zdravotníctva tak rýchlo z tej stoličky nešla. Ďakujem.
Laššáková, Jana, podpredsedníčka NR SR (2013-05-17):
Ďakujem, pán minister. Zaujmite miesto určené pre navrhovateľov. A teraz dávam slovo spoločnej spravodajkyni z výboru pre pôdohospodárstvo a životné prostredie, poslankyni Magde Košútovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani spravodajkyňa.
Laurenčík, Milan, podpredseda NR SR (2020-09-17):
Ďakujem. Prosím, zaujmite miesto pre navrhovateľa. Teraz prosím spoločného spravodajcu, predsedu výboru pre obranu a bezpečnosť pána poslanca Juraja Krúpu, aby podal správu o výsledku prerokovania návrhu vo výboroch. Nech sa páči, máte slovo.
Hlina, Alojz, poslanec NR SR (2013-09-05):
O tom potom, nevadí. Nech sa páči, ale okrem iného, ja som bol konštruktívny na začiatku. Naozaj, som sa, nebol som malicherný, že tu boli niekoľkí. Prosím vás, túto ego vojnu, čo tu predvádza pán kolega, nech sa páči. Ja som bol fakt konštruktívny, dokonca som vám poradil... (Prerušenie predsedajúcim.)
Duchoň, Daniel, poslanec NR SR (2012-09-27):
Áno, ďakujem. Ja by som rád korigoval niektoré vaše vyhlásenia, pán poslanec, ktoré ste mali teda v rámci tejto rozpravy, pretože z môjho pohľadu práve vaša interpretácia, vaše podanie niektorých faktov nebolo celkom objektívne. V prvom rade je určite nespochybniteľný fakt, že rozpočet, ktorý ste plánovali na tento rok, podhodnotil v príjmovej časti niektoré položky a zároveň nerozpočtoval niektoré hrozby, ktoré sa ukázali ako reálne vo výdavkovej časti. A pokiaľ sa bavíme k tým jednotlivých položkám v rámci teda tej interpretácie stavu, ako ste to pomenovali, ak hovoríme o tom, že odhad Medzinárodného menového fondu bol menší z hľadiska, z pohľadu deficitu, ako teda deklarovalo ministerstvo financií. Ten dôvod je aj ten, že Medzinárodný menový fond pracoval s informáciami, ktoré boli staršieho dáta, myslím, že prvý kvartál tohto roku. Čo sa týka tej digitálnej dividendy vo výške 40 mil. je fakt ten, že jednoducho neboli vytvorené legislatívne rámce a legislatívna úprava na to, aby sa táto digitálna dividenda mohla inkasovať v tomto roku. Ak hovoríme o samosprávach, tak čo sa týka samospráv, tam došlo naozaj len k zreálneniu výpadku príjmov, ktorý na tento rok sa ukazuje ako teda reálny. Ak hovoríme o núdzových zásobách ropy, a teda výške 95 mil. na výdavkovej časti, samozrejme, riešenie tohto problému bolo spomalené, alebo jednoducho sa sťažilo aj tým spôsobom, že vo vedení štátnych hmotných rezerv došlo po škandále ako k personálnemu rozvratu a jednoducho nebolo možné tento problém riešiť. K tým ostatným číslam sa, bohužiaľ, z hľadiska času nedostanem. Ďakujem.
Paška, Pavol, predseda NR SR (2012-10-26):
Hlasujeme. (Hlasovanie.) 134 prítomných, 55 za, 77 proti, 2 sa zdržali. Návrh sme neschválili.
V. Veteška, podpredseda NR SR: (2005-05-19):
Ôsmu otázku položil pán poslanec Ivančo. Nevidím ho tu. Nebudeme sa touto otázkou zaoberať. Deviatu otázku som položil ja, ktorá je totožná s otázkou pána poslanca Husára. Chcem povedať, že sa stotožňujem so stanoviskom pána poslanca Husára v celom rozsahu a predpokladám, že táto otázka sa ešte vráti na pôdu parlamentu. Desiatu otázku položil pán poslanec Zubo. Adresoval ju ministrovi zahraničných vecí Slovenskej republiky pánovi Kukanovi: „Vážený pán minister, vláda SR má prijatú stratégiu zahraničnej politiky na obdobie najbližších rokov. V posledných týždňoch v masmédiách odznela informácia o tom, že p. Hrušovský predseda NR SR dal prísľub predstaviteľom kubánskeho disentu, že SR im poskytne v boji proti legálnej vláde na Kube všestrannú pomoc. Pán minister, do akej miery je toto vyhlásenie v súlade so stratégiou zahraničnej politiky SR? Nemáte dojem, že aj v tomto prípade Slovensko pláva proti prúdu EÚ? Ďakujem.“ Odpovedať bude pán minister Kukan.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142 poslancov, za 72, proti 21, zdržalo sa 47, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Grečková, Lea, poslankyňa NR SR (2013-06-25):
Pán predseda, dajte hlasovať o bode 8 s odporúčaním gestorského výboru schváliť ho.
Laššáková, Jana, podpredsedníčka NR SR (2015-09-25):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Ani k tomuto bodu som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nie. Ani nieto k čomu. Prerušujem rokovanie o tomto bode programu. V rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení zákona č. 319/2012 Z. z. Vládny návrh zákona má tlač 1646. Návrh na jeho pridelenie na prerokovanie výborom je v rozhodnutí č. 1661. Pán minister, poprosím vás, opäť uveďte vládny návrh zákona.
Bugár, Béla, podpredseda NR SR (2019-06-24):
Na vystúpenie pána poslanca ako jediný pán poslanec Baláž. Nech sa páči.
Bugár, Béla, podpredseda NR SR (2019-02-01):
Vyhlasujem rozpravu o tomto bode za skončenú. Pán navrhovateľ, nechcete zaujať stanovisko. Spravodajca? Nie. Ďakujem pekne. Prerušujem rokovanie o tomto bode programu, o 11.00 hod. pristúpime k hlasovaniam, máme ich dosť, takže žiadam poslancov a, samozrejme, aj poslankyne, aby sa vrátili do rokovacieho priestoru, o 11.00 hod. začneme hlasovať. (Prestávka.) (Po prestávke.)
Paška, Pavol, predseda NR SR (2013-10-18):
(Hlasovanie.) 141 prítomných, 93 za, 48 sa zdržalo. Schválili sme novelu zákona č. 4 o Zbore väzenskej a justičnej stráže. Ešte, pán poslanec, hlasovanie v druhom čítaní o zákone č. 475 o výkone trestu odňatia slobody. (Hlasovanie o vládnom návrhu zákona, ktorým sa mení a dopĺňa zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov , tlač 655.)
Danko, Andrej, podpredseda NR SR (2024-01-24):
Poslanec Spišiak.
A. Belousovová, podpredsedníčka NR SR: (2007-09-14):
Ďalej v rozprave vystúpi pán poslanec Šimko a pripraví sa pán poslanec Slafkovský. Nech sa páči, pán poslanec, máte slovo.
Šimečka, Michal, podpredseda NR SR (2024-01-08):
Ďakujem veľmi pekne. Pán poslanec Spišiak.
Pellegrini, Peter, predseda NR SR (2015-11-12):
Prezentujme sa a hlasujme o tom, že prerokujeme tento návrh v treťom čítaní ihneď. (Hlasovanie.) Prítomných 133 poslancov, za hlasovalo 100, zdržalo sa 32 poslancov, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy a vyhlasujem ju za skončenú.
Zmajkovičová, Renáta, podpredsedníčka NR SR (2012-07-26):
Faktické poznámky nie sú na vystúpenie pána poslanca Štefanca. Vyhlasujem rozpravu za skončenú. Pýtam sa, či chce k rozprave zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Pokračujeme v rokovaní o vládnom návrhu zákona o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona má parlamentnú tlač 129, návrh na jeho pridelenie na prerokovanie výborom je v rozhodnutí č. 127. Teraz poprosím pána ministra hospodárstva Slovenskej republiky Tomáša Malatinského, aby vládny návrh zákona uviedol. Nech sa páči, pán minister.
Paška, Pavol, predseda NR SR (2012-05-10):
Pán poslanec Podmanický.
T. Cabaj, podpredseda NR SR: (2009-11-05):
Slovo má pani poslankyňa Oľga Nachtmannová.
Grausová, Natália, poslankyňa NR SR (2019-06-28):
Ďakujem pekne. Myslím, že toto je dobrý, dobrý návrh zákona. Chcela som niečo aj povedať, do, sa, do rozpravy sa prihlásiť, ale vzhľadom na to entrée a predvolebnú kampaň pána Matoviča jednoducho som stratila chuť vôbec hovoriť. Takže ďakujem.
Dostál, Ondrej, poslanec NR SR (2020-09-24):
Pán poslanec Mizík, zaujala ma vaša interpretácia čl. VII ods. 2 Ústavy Slovenskej republiky, na základe ktorej sa domnievate, že Slovenská republika nie je slobodný a suverénny štát, ako sa uvádza v dokumente. Mňa by zaujímalo, že či ste nejako konzultovali toto svoje stanovisko aj s občianskym tribunálom, ktorý sa domnieva na základe čl. VII ods. 2, že aj Slovenská republika bola zrušená týmto čl. VII ods. 2 alebo, alebo teda ste nezávisle dospeli k tomuto záveru sám. Ďakujem.
Figeľ, Ján, podpredseda NR SR (2015-10-30):
Ďalším rečníkom prihláseným do rozpravy písomne je Ivan Uhliarik za klub Kresťanskodemokratického hnutia, nech sa páči.
Bugár, Béla, podpredseda NR SR (2018-12-03):
Takže, vážená pani poslankyňa, vážení páni poslanci, ďalším bodom programu je teda prvé čítanie o vládnom návrhu zákona o ochrane oznamovateľov protispoločenskej činnosti, tlač 1197. Dávam slovo pani ministerke vnútra, pani ministerke Sakovej, nech sa páči. (Rokovanie o vládnom návrhu zákona o ochrane oznamovateľov protispoločenskej činnosti a o zmene a doplnení niektorých zákonov , tlač 1197.)
Kleinert, Dana, poslankyňa NR SR (2024-06-11):
Ďakujem pekne. My sme už jasne povedali, že toto je naozaj škodlivý návrh zákona. Ono ničí funkčné a jestvujúce a je úplne bez logiky a ešte je to aj drahé a v zásade jedine, že by sme rozmýšľali tým, o tom, že teda SNS bude mať na telefón moc rozhodovania o financiách, a to túto stranu zas to teší. Fascinuje ma, že predkladatelia dookola ignorujú a nereflektujú fakty, ktoré tu týždne predkladáme. Najviac podporených projektov je v Žilinskom a Banskobystrickom kraji. Najväčšie objemy idú pre tradičnú kultúru knižnice. Predkladatelia nereflektujú na odbornú obec. Tá jednoznačne naprieč krajinou mimo politického spektra tento návrh odmieta ako škodlivý a dokonca je to ešte aj v rozpore so súčasným programovým vyhlásením vlády, tu nikto s odbornou obcou poriadne nekomunikuje, neprebehol ani normálny, legislatívny proces. My sme už viackrát povedali, že tu ide o systém, nám ide o systém, o zachovanie princípu predĺženej ruky v rozhodovaní o kultúrnych projektoch mimo politikov, mimo politiky, a tento návrh ide presne opačne. A fascinuje ma pritom, ako pán Michelko už viackrát kde-tu spomenie nejaké konkrétne meno, konkrétnu inštitúciu, ide do úplne konkrétnych osobných boliestok. Ono, ja naozaj nerozumiem tomu, že SNS je tu zástupcom najmenšej strany v tomto pléne, a pritom on, pán Machala, pani Šimkovičová tu lámu demokraciu cez koleno a ja sa pýtam, ako dlho si to necháme. A ako dlho si to necháte aj vy, poslanci a poslankyne koalície, veď vám rúcajú projekt, ktorý vznikol za vašich čias a ktorý odborná obec naprieč Slovenskom označuje za dobrý a funkčný. Fakt nerozumiem tomu, prečo si toto necháte. Ďakujem. (Potlesk.)
Figeľ, Ján, podpredseda NR SR (2013-05-30):
Nech sa páči, pán vicepremiér.
Suchánek, Alan, poslanec NR SR (2017-12-13):
Ďakujem za slovo, pán predsedajúci. V rozprave k návrhu zákona vystúpili poslanci: Zelník, Suchánek, Dubačová, Dostál a Baránik. Pani poslankyňa Dubačová podala konkrétny pozmeňovací návrh. Aby sme mohli hlasovať o pozmeňujúcom návrhu predloženom dnes v rozprave, dajte najskôr hlasovať o skrátení lehoty podľa § 83 ods. 4 zákona o rokovacom poriadku.
I. Mikloš, podpredseda vlády a minister financií SR: (2005-09-21):
Vážený pán podpredseda, vážené panie poslankyne, vážení páni poslanci, zákon o dani je jedným z kľúčových zákonov. Jeho novelizácia je vyvolaná neustálymi zmenami najmä v oblasti sociálneho systému dôchodkového zabezpečenia a zdravotníctva. Ďalej je tiež vyvolaná potrebou zapracovania sekundárneho práva Európskej únie do vnútroštátnych daňových predpisov členských štátov. Návrh novely obsahuje niektoré spresnenia, ktoré bolo potrebné vykonať vzhľadom na zmeny v ostatných právnych predpisoch. Ide najmä o zosúladenie vybraných ustanovení zákona o dani z príjmov so znením zákona v účtovníctve, spresnenia vo vzťahu k zákonu o starobnom dôchodkovom sporení, spresnenia dotýkajúceho sa oslobodenia výnosov z podielových listov vyplácaných daňovníkom so sídlom v inom členskom štáte EÚ, spresnenie ustanovení týkajúcich sa odpisovania hmotného a nehmotného majetku a spresnenie v oblasti platenia preddavkov. Okrem uvedených základných zmien návrh novely zákona o dani z príjmov obsahuje aj ďalšie spresnenia, ktoré bolo potrebné vykonať z dôvodu uplatňovania prijatého zákona o dani z príjmov v praxi. Ďakujem za pozornosť.
Daniš, Zoltán, poslanec NR SR (2014-09-12):
... dajte, prosím, hlasovať o dvoch pozmeňujúcich návrhoch pána poslanca Petráka spoločne.
Laššáková, Jana, doterajšia podpredsedníčka NR SR (2016-03-23):
Pán poslanec Ondrej Dostál.
B. Bugár, podpredseda NR SR: (2006-04-21):
Pán poslanec Hopta. I. Hopta, poslanec: Pán minister, pochádzam z Humenného. Naša nemocnica, ktorá patrí pod VÚC-ku, sa dostala do zložitej ekonomickej situácie, mala ísť do prenájmu. Momentálne v podstate asi nemá o ňu nikto záujem. VÚC-ka deklaruje, že nemá peniaze na jej chod. Predseda VÚC-ky nedávno v tlači oznámil, že vzhľadom na to, že v ústave máme zakotvené, že zdravotníctvo zabezpečuje alebo garantuje štát, chcem sa spýtať: Ako sa bude riešiť situácia napr. nielen humenskej nemocnice, ale aj ostatných nemocníc, keď VÚC-ky tvrdia, na to že nemajú peniaze? To je prvá otázka. Po druhé. U vás som včera neskoro do noci sledoval, diskusnú reláciu, s členmi štrajkového výboru niektorými. Čo hovoríte na to, že jeden z členov štrajkového výboru tam včera viac-menej oficiálne požiadal o to, aby mohli nejako verejne brať úplatky? Ďakujem.
M. Číž, podpredseda NR SR: (2008-05-22):
Teraz vystúpi s interpeláciou pán poslanec Stanislav Kahanec, pripraví sa pán poslanec Ivan Štefanec.
Šutaj Eštok, Matúš, poslanec NR SR (2022-12-06):
Pán generálny prokurátor, dovoľte mi, aby som sa na úvod ospravedlnil v mene Národnej rady za to, že ste tu museli počúvať táraniny tohto človeka. A to, čo sme tu počuli, nejde o nič iné iba o jeho osobnú posadnutosť vami a jeho neskrývanú ambíciu zbaviť sa vás, koniec koncov už sme to počúvali dosť dlho, že cieľom pána Baránika je nemať nezávislú generálnu prokuratúru, ale politicky ovládateľnú Generálnu prokuratúru, tak ako majú ovládanú koniec koncov aj špeciálnu prokuratúru. A vám, pán Baránik, by som pripomenul, že dnes sa všetkých osem krajských prokurátorov zastalo generálneho prokurátora pána Žilinku vo veci používania § 363 a, naopak, odsúdilo takých politikov, ako ste vy, ktorí urážajú generálneho prokurátora aj celú Generálnu prokuratúru, pretože si z toho robíte iba svoju vlastnú politiku. A čo mňa dostalo vo vašom infantilnom príhovore najviac, je to, ako požadujete, aby sa.... a vyčítate generálnemu prokurátorovi, že sa nezastal slušných vy-šet-ro-va-te-ľov. Vy asi myslíte tých slušných vyšetrovateľov, tú čurillovskú mafiu. Tak sa chcem opýtať, čo je na týchto vyšetrovateľoch slušné, či to, že išli prepichnúť autá ich kolegyni policajtke Santusovej, prepichnúť pneumatiky, či je slušné to, že jej išli podpáliť auto, či je slušné to, že chceli urobiť raziu, na ktorej chceli zastreliť deti tomu, komu išli urobiť raziu. To sú tí slušní vyšetrovatelia, ktorých sa mal generálny prokurátor zastať? Vy ste si asi ozaj pomýlili ustanovizeň, v ktorej ste, dneska by ste mali byť úplne inde, v inom ústave prednášať, možnože tam by vás nejako počúvali, ale toto, čo ste predniesli tu, to nie je hodné Národnej rady, tobôž poslanca Národnej rady.
Kvasnička, Marián, poslanec NR SR (2015-07-01):
Ďakujem veľmi pekne. Ja som nebol, Viliam, na celom tvojom vystúpení, ale len v tej jednej chvíli ma to tak trošku trklo, keď si si dovolil tak trošku kádrovať to, čo chcú počúvať mladí, a to, čo mladí počúvajú. Ja myslím, že ten konflikt, o ktorom je aj táto diskusia, je konflikt medzi biznisom a nejakou predstavou o kvalite a asi existujú nejaké objektívne kritériá alebo nejaké veci, nejaký referenčný rámec, kde by sme sa vedeli dohodnúť, že je čosi aj v tej novej hudbe súčasnej, čo sa tých kvalít dotýka, a zase takisto aj v tej starej, že nedá sa to paušalizovať, že stará je zlá a nová je dobrá. Okrem toho ten biznis v rádiách je naozaj nekompromisný, pretože tie playlisty vlastne, tie rádiá preberajú ako hotový formát bez tvorivosti, vôbec neformujú kultúrny horizont, proste nesnažia sa ovplyvňovať. Toto je výhrada. Poliaci, keby som mohol použiť tento príklad, to robia oveľa, oveľa rozumnejšie, takisto kvótami. A nazdávam sa, že aj sú tak vyspelí v tej percepcii, že niečo také, ako si ty spravil, diferencovať, že je mladá dobrá a stará zlá, toto, tento predsudok oni nemajú. Detto Francúzi napríklad takisto sú oveľa v tých kvótach prísnejší, pretože sa nezriekli povinnosti kvalitatívne formovať audiovizuálny priestor. Ja si myslím, že nemali by sme pozerať iba na tie peniaze a na trhové mechanizmy a reklamné a neviem konštrukcie, ale mali by sme mať na mysli tento kvalitatívny horizont. Vďaka.
K. Sárközy, poslankyňa: (2009-04-16):
A po druhé, aj na tejto schôdzi je zákon o príspevku baníkom, potom tanečníkom a moja otázka by smerovala na pani ministerku, kde sa to zastaví. Tak potom každý poslanec nech príde s nejakou verziou, ja ako lekárka môžem prísť s príspevkom pre rádiológov, pre infekčných lekárov, pre psychiatrov. A potom moja otázka je, koľko dovolí rozpočet Sociálnej poisťovne, aby tieto príspevky boli vyplácané. Ďakujem pekne. Ale nie je tu pani ministerka, tak tú otázku asi nemôžem... (Vystúpenie automaticky prerušené časomierou.)
Mikuš, Jozef, poslanec NR SR (2014-12-12):
Pán podpredseda, asi polovičku svojho vystúpenia ste venovali tomu, že schránkové firmy sú fajn a je to bežné. A prečo potom vládny návrh zákona a ešte v skrátenom legislatívnom konaní? Tomu celkom už nerozumiem. Ale celkom o tom nie je ani táto schôdza, takže vrátim sa k meritu veci. Máme tu z roku 2009 dodatok k zmluve so SkyTollom, priamym zadaním utajená zmluva, neznáma firma. Pravdepodobne asi preto, že to nebola celkom objektívna cena. Vychádzam z toho, že teda, keď to bolo priamym zadaním, asi to nebola celkom tá najideálnejšia cena. Nevieme, o koľko bola predražená. Potom je náprava, pretože Európska komisia klepla po prstoch, že tak to teda nie. Prídu dve firmy, ktorá je vlastne jedna a je to tá istá. Za také isté ceny, takmer také isté ceny. To je všetko v poriadku? O tom je meritum dnešnej schôdze. Môžeme tu filozofovať o čomkoľvek, ale o tomto je meritum dnešnej schôdze. A to, že to je schránková firma, o ktorej nevieme, to je ani nie preto, možnože by to bol daňový raj, to je preto, aby sme nevedeli, kto je skutočný vlastník. Pretože ten dodatok k tej zmluve asi nebol taký, resp. bol taký, za ktorý sa možno ten vlastník hanbí alebo sa hanbí ten, kto s ním tú zmluvu v tom priamom zadaní podpísal.
Mesterová, Zuzana, poslankyňa NR SR (2024-01-23):
Ďakujem pekne za slovo, pán predsedajúci. Pani poslankyňa Jurík, teba pán premiér nazval prežitkom, no v skutočnosti je prežitkom on ako osoba premiéra a táto jeho štvrtá vláda a tie praktiky, ktoré tu prináša, lebo jediné, o čo mu v skutočnosti ide a čo tu máme možnosť z prvého radu sledovať, je len poupratovať po svojich troch predchádzajúcich vládach, ktoré tiež by už mali byť prežitkom, lebo to naozaj už nepatrí do 21. storočia také veľmi, veľmi nesofistikované, tak to nazvem, vládnutie, pretože už oni ani už ani buď nemajú energiu, alebo kapacitu, alebo odbornosť aspoň tie svoje návrhy riadne odôvodniť. Lebo viete, akože naozaj schopný odborný právnik dokáže nájsť argumenty, aj keď povedzme právo v tom čase nestojí na jeho strane a bolo by náročné ich ako keby vyvracať. Lenže tu máme možnosť sledovať len úplne jednoduché, lacné klamstvá, ktoré akože v zásade ani nie sú zaujímavé, keby nešlo naozaj o právny štát, je to skôr také akože na zasmiatie sa treťotriedne. Len tá štvrtá cenová relácia môže naozaj napáchať veľa škody a práve preto jej takú zvýšenú pozornosť venujeme, inak by sme ani ako nezakopli o takú vládu a o takého premiéra, lebo tu už ako naozaj by nestálo za reč. Len, bohužiaľ, tým, že sa prostredníctvom demokratických volieb dostal k moci a chce tu opäť zaviesť autoritatívny režim, len aby ochránil seba a tu pána a ďalších, tak sa tomu musíme venovať, ale je to strašne smutný pohľad. Naozaj smutný pohľad na vyhoretého alebo už takého, neviem, premiéra, ktorý tie vyjadrenia, ktoré dnes opäť predviedol na Ukrajine, to už, to, to len podčiarkuje to, ako tragédiu my tu žijeme.
Ďuriš Nicholsonová, Lucia, podpredsedníčka NR SR (2017-02-07):
Pán poslanec Viskupič, nech sa páči.
Pellegrini, Peter, podpredseda NR SR (2020-09-16):
Ďakujem pekne, pani ministerka. Chce sa vyjadriť k rozprave spravodajca? Nie, preto prerušujem rokovanie o tomto bode programu a hlasovať budeme o sedemnástej. Nasleduje prvé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 196, návrh na jeho pridelenie na prerokovanie výborom je v rozhodnutí 187. Dávam teraz slovo podpredsedovi vlády a ministrovi financií Slovenskej republiky pánovi Eduardovi Hegerovi, aby tento návrh zákona uviedol. Nech sa páči, pán podpredseda vlády.
Bugár, Béla, podpredseda NR SR (2017-06-15):
Nech sa páči, prezentujme sa a hlasujme. (Hlasovanie.) Prítomných 145 poslancov, za 43, proti 18, zdržalo sa 84 poslancov. Návrh nebol schválený. Prosím teraz spravodajcu, predsedu výboru pre európske záležitosti poslanca Blahu, aby informoval nás o hlasovaní v treťom čítaní o návrhu uznesenia k návrhu na vyslovenie súhlasu Národnej rady s Dohodou o politickom dialógu a spolupráci medzi Európskou úniou a jej členskými štátmi na jednej strane a Kubánskou republikou na strane druhej (tlač 567). (Hlasovanie o návrhu na vyslovenie súhlasu Národnej rady Slovenskej republiky s Dohodou o politickom dialógu a spolupráci medzi Európskou úniou a jej členskými štátmi na jednej strane a Kubánskou republikou na strane druhej , tlač 567.)
Hrnčiar, Andrej, podpredseda NR SR (2018-05-16):
O slovo požiadal pán minister. Nech sa páči.
Laššáková, Jana, podpredsedníčka NR SR (2012-10-24):
Na vystúpenie pána poslanca s faktickými poznámkami, pani poslankyňa Vaľová, pán poslanec Daniš. Pani poslankyňa Tomanová, chcete faktickú? Chceš faktickú? Pani poslankyňa Tomanová. Končím možnosť prihlásiť sa s faktickými poznámkami. Pani poslankyňa Vaľová, nech sa páči.
Grendel, Gábor, podpredseda NR SR (2020-11-25):
Je všeobecný súhlas? (Súhlasná reakcia pléna.) Áno, nie je to tajná voľba, je verejná, ale takisto sa vykoná hlasovacím lístkom. Takže ešte raz, je všeobecný súhlas? (Súhlasná reakcia pléna.) Áno. Konštatujem, že sme aj tomuto návrhu vyhoveli. Poprosím pána poslanca Vážneho takisto, aby písomne odovzdal. Ďakujem pekne. Pokračovať budeme hlasovaním v druhom čítaní o vládnom návrhu zákona, ktorým sa dopĺňa zákon č. 578/2004 o poskytovateľoch zdravotnej starostlivosti, ktorý prerokúvame v skrátenom legislatívnom konaní, tlač 337. Dávam slovo spoločnej spravodajkyni z výboru pre zdravotníctvo poslankyni Kataríne Hatrákovej, ktorej týmto blahoželáme k meninám, aby hlasovanie uvádzala. (Hlasovanie o vládnom návrh zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 337.)
Blanár, Juraj, podpredseda NR SR (2023-05-25):
Teraz vystúpi v rozprave pán poslanec Milan Mazurek ako posledný prihlásený do rozpravy, nech sa páči.
P. Hrušovský, predseda NR SR: (2004-10-20):
(Hlasovanie.) 142 prítomných, 65 za , 29, proti, 48 sa zdržalo. Neschválili sme návrh.
P. Paška, predseda NR SR: (2008-11-28):
(Hlasovanie.) 139 prítomných, 129 za, 9 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nikto sa nehlási Vyhlasujem rozpravu za skončenú. A budeme, pán spravodajca, hlasovať.
P. Paška, predseda NR SR: (2009-10-21):
Otváram rozpravu. Nemám písomnú prihlášku. Pýtam sa, či chce niekto vystúpiť v rozprave. Končím možnosť prihlásiť sa. Nech sa páči, pani poslankyňa Tóthová.
Pellegrini, Peter, predseda NR SR (2015-12-21):
Ďakujem pekne. Na vaše vystúpenie je jedna faktická poznámka. Končím možnosť prihlásiť sa s faktickou poznámkou. Pán poslanec Viskupič, nech sa páči.
Grendel, Gábor, podpredseda NR SR (2022-05-05):
Sedem faktických poznámok na vystúpenie pána poslanca Žiaka. Končím možnosť prihlásiť sa s faktickými poznámkami. 	Ako prvá pani poslankyňa Monika Kozelová.
Glváč, Martin, podpredseda NR SR (2019-10-16):
S reakciou – pán poslanec Dostál, nech sa páči.
Viskupič, Marián, poslanec NR SR (2022-09-27):
Pán predsedajúci, ďakujem pekne za slovo. Takže návrh zákona, ktorým dopĺňame zákon o dani z pridanej hodnoty v znení neskorších predpisov, predkladám na rokovanie Národnej rady ja a moja kolegynka Jarka Halgašová, obaja sme teda z poslaneckého klubu Sloboda a Solidarita. Tentokrát je to veľmi jednoduchý návrh zákona. Cieľom je dočasne na jeden rok od 1. januára 2023 do 31. decembra 2023 zaviesť zníženú daň z pridanej hodnoty na benzín a na plynový olej, ale my to všetci voláme nafta, na úroveň 8 %. Navrhovaná zmena sa viaže ku zákonu o ruskej rope, o ktorom sme tu vlastne už aj pred chvíľkou rozprávali, a tým základným cieľom je, aby sa príjmy z tuná už niekoľko mesiacov ležiaceho zákona o ruskej rope preniesli priamo na občanov a teda formou zníženia DPH. Toľko asi na úvod, ešte možno potom pár slov poviem v rozprave. Ďakujem pekne.
Laššáková, Jana, podpredsedníčka NR SR (2014-11-08):
Pán poslanec Duchoň.
Sulík, Richard, predseda NR SR (2011-07-07):
Prosím, hlasujte teraz o bode 2. (Hlasovanie.) Prítomných 145 poslancov, hlasovalo 79 za, 66 proti. Tento návrh sme schválili.
Beblavý, Miroslav, poslanec NR SR (2017-09-14):
Ďakujem, pán predsedajúci. Ďakujem za toto školenie, aj za zneužívanie vášho mikrofónu, ale to už si vysporiadajte... (Prerušenie vystúpenia predsedajúcim.)
Šeliga, Juraj, podpredseda NR SR (2021-03-17):
Pán poslanec Susko, nech sa páči.
Jurinová, Erika, podpredsedníčka NR SR (2014-11-10):
Na vaše vystúpenie, pán poslanec, chce reagovať päť poslancov. Uzatváram možnosť prihlásiť sa s faktickou poznámkou. Nech sa páči, pán poslanec Hlina.
Pfundtner, Edita, poslankyňa NR SR (2018-06-19):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 7. septembra 2018 a v gestorskom výbore do 10. septembra 2018.
Grendel, Gábor, podpredseda NR SR (2022-03-23):
Vážené panie poslankyne, vážení páni poslanci, otváram šiesty rokovací deň 60. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Marek Hattas, pani poslankyňa Jana Majorová Garstková, pán poslanec Peter Osuský, pán poslanec Róbert Puci, pán poslanec Milan Vetrák, pán poslanec Vladimír Zajačik, pán poslanec Peter Žiga. O ospravedlnenie z dôvodu práceneschopnosti požiadala pani poslankyňa Ľubica Laššáková a na zahraničnej pracovnej ceste je pán poslanec Jaroslav Karahuta. Podľa odsúhlasenej zmeny programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 343/2015 o verejnom obstarávaní a o zmene a doplnení niektorých zákonov v znení neskorších predpisov, ktorý prerokúvame v skrátenom legislatívnom konaní. Vládny návrh zákona je pod tlačou 950, výsledky rokovania výborov sú v tlači 950a. Prosím podpredsedníčku vlády a ministerku investícií, regionálneho rozvoja a informatizácie Slovenskej republiky pani Veroniku Remišovú, aby vládny návrh zákona odôvodnila. (Rokovanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 950.)
M. Číž, podpredseda NR SR: (2008-05-22):
Pýtam sa spravodajcu. Má slovo. Poslanec Juhász.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 123 poslancov, za 92, proti 6, zdržalo sa 25. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jej prerokovanie. Prosím spravodajcu, aby uviedol hlasovanie.
Grendel, Gábor, poslanec NR SR (2019-11-26):
Ďakujem za slovo. Žiadam o zaradenie bodu s názvom Zriadenie komisie na kontrolu používania informačno-technických prostriedkov. Odôvodnenie: V zmysle zákona 166/2003 kontroluje použitie informačno-technických prostriedkov komisia zriadená Národnou radou Slovenskej republiky. Vládna koalícia však systematicky sabotuje zriadenie tejto komisie od začiatku volebného obdobia. Jediným logickým vysvetlením tohto konania je snaha zakryť zneužívanie odpočúvania v politickom boji, o čom svedčí mimochodom aj minulotýždňové pouličné obvinenie opozičného politika Jara Nagya. Aj preto je zriadenie komisie na kontrolu používania ITP viac ako dôvodné, a preto žiadam o zaradenie tohto bodu do programu.
Bugár, Béla, podpredseda NR SR (2016-09-21):
Pán poslanec Klus.
Kuriak, Milan, poslanec NR SR (2021-02-05):
Ďakujem za slovo. Pán poslanec Blaha, pozrite sa do vlastných radov, čo tu stvárala roky vláda SMER-u, ktorej ste dlhoročný poslanec. Zalovte si v myšlienkach a vráťte sa späť, čo sa tu dialo za tie roky. Všade ste mali svojich ľudí, ktorých ste na pozície dosadili z večera do rána. Bez akéhokoľvek vypočúvania a verejného pranírovania. Keď máte čisté svedomie, nemáte sa absolútne čoho báť a môže vám byť úplne jedno, kto špeciálnym prokurátorom bude. Som rád, že štyria kandidáti sú tak kvalitní, že každý z nich bude omnoho lepší špeciálny prokurátor ako ten, ako tí doterajší. Buďte si istý, že nikoho z nich, nikto z nich v prípade zvolenia nebude zatvárať ľudí hlava-nehlava, ako sa obávate. Som presvedčený, že konečne budeme mať na Slovensku špeciálneho prokurátora, ktorý nebude slúžiť svojim ľuďom, ale bude slúžiť spravodlivosti a právu. Som si istý, že sa budete mať sám možnosť o tom kedykoľvek presvedčiť a nikto nebude odsúdený na objednávku a bez toho, aby bol vážny dôvod na trestné stíhanie. Pri vašej rozprave som si spomenul na vášho kolegu a dobrého, vtedy veľkého priateľa Antona Martvoňa z Oravy, ktorý odišiel z vlády SMER-u, zo strany SMER, lebo sa už nemohol pozerať na to farizejstvo, ktoré sa, ktoré v strane videl. Urobil dobre. Ďakujem.
Hrušovský, Pavol, predseda NR SR (2011-10-21):
Ešte predtým, ako dám hlasovať, pán poslanec Čaplovič chce vyjadriť.
Kuffa, Štefan, poslanec NR SR (2020-12-01):
Ďakujem za slovo, vážený pán predsedajúci, navrhujem, aby Národná rada sa hlasovaním uzniesla na tom, aby 18. schôdza Národnej rady bola ukončená zajtra 2. 12. 2020, nakoľko už tretíkrát bola schôdza prerušená z dôvodu, že nebolo o čom rokovať. Je tomu aj dnes 1. 12., kedy predsedajúci o 9.30 vyhlásil do jedenástej prestávku, a rovnako bolo tomu aj v piatok 27. 11. 2020, kedy schôdza bola prerušená a na, o niekoľko hodín skôr, ako mala skončiť. Na politickom generálnom prokurátorovi sa koalícia nevie dohodnúť a dnes voľba generálneho prokurátora nebude a nebude tomu tak ani vo štvrtok. Schôdza spokojne môže pokračovať aj po Vianociach, resp. po Novom roku. Ďakujem.